Iḍrisen n tmacahutt-agi iga-ten umyaru-nsen am isefra. Max und Moritz d amud n sa n tmucuha timeẓyanin d-iwwin Yef tmeddurt n sin igeswaḥen-agi, Max d Moritz. Yal tamacahutt tameẓyant tewwi-d Yef yiwet n texnanast gan warrac-agi.
Aṭas n wid d tid yerran tamacahutt-gi n Max und Moritz ar tutlayin nnaḍen ur nelli d talmanit. Imi d tamacahutt isean azal ameqqran. Ass-agi ula s teqbaylit zemren ad Yren yemdanen tamacahutt-agi n Max und Moritz. D Seid At Meemmer yettidiren di Lalman i tt-yuran s teqbaylit, isemma-yas "Warek d Wasin".
Seid At Meemmer d amedyaz, d amyaru s teqbaylit. Xas ulamma kṛad n tYawsiwin kan i d-yessufeY, naY i d-yesseẓreg (kkuẓ isidiyen n isefra, amud isefra-ines “Asxerbubec-w” d wedlis agi "Warek d Wasin"), dacu Seid At Meemmer aṭas n tYawsiwin i yura. Nezmer a d-nini d amdan d-yečča wul-is Yef tutlayt-is, taqbaylit. Ass-a yella ger tid d wid yesneflayen [2] tutlayt taqbaylit s tira.
"Warek d Wasin" issuffY-it-id di meYres 2013, dacu ur ugten ara wid t-yuYen, dYa inna-yas “a t-geY d tunṭict i warrac d tullas iqbayliyen”.
Ihi nekkni nra a d-nawi ameslay d unaẓur… Nessuter-as yerra-d awal. Atan ihi wayen d-nesqerdec yides di tdiwennit-agi.
Tamazgha.fr : Nessen-ik d amedyaz, dacu di meYres n useggas agi ideg nella tessuffYeḍ-d yiwen wedlis “Warek d Wasin”. D adlis i ymeẓyanen. D timucuha yura Wilhelm Busch, d amyaru almani, ffYent-d d adlis i tikkelt tamezwarut deg useggas n 1865. Ma tzemreḍ ad aY-d-tiniḍ acuYer tferneḍ a d-terreḍ timucuha yagi Yer teqbaylit ?
Seid At Meemmer : Ttifxir lemmer d-tenniḍ "ssneY-k", acku ur cukkeY ara ttwassneY Yer wiyaḍ, Yas ulamma widak d iyi-ssnen llan, dacu kan drus maḍi. Maca, ata yecṛeh wul-iw mi akka d-tenniḍ, "nessen-ik". Ihi tura ad medleY allen-iw, ad ttmeslayeY yid-k yerna ad ttcummuY aḍu n targit-nni tahwawit. Ihi mačči kan d tadayezt [3] (isefra) i yettaruY, uriY daYen tullisin, amezgun, ungalmezgun (wagi d timxleṭ n tmezgunt [4] yakk d wungal [5]), smuḥeyteY-d sḍis d mraw [6] (16) n tmucuha i yuran watmaten Grimm, uriY idlisen Yef lbaḍnat yeffren n wayen d-ssekren Lewnis At Mangellat d Muḥya, smuḥeyteY [7]-d si kra n wayen d-tesker teswidit Astrid Lindgren, Yas ulamma weread ssuliY tawuri akken yessefk, uriY aṭas n "les chroniques", llan waṭas n yeḍrisen d isefra d-smuḥeyteY daYen, ladYa si tutlayt talmant am widak n Brecht, Heine, Hesse, von Goethe, Ende, Kafka, Nietzsche, atg., war ma ttuY ungal "Imeṭṭi n bab idurar" yura dda´Akli Azwaw d-rriY d asefru Yezzifen d wayen-nniḍen. Dacu kan, Yas ulamma yella wayen d-sserseY ama di Facebook, deg yismal n teqbaylit d wanda-nniḍen, aseẓreg [8] ur ssawḍeY ara sseẓregeY-ten-id, ar tura d adlis-agi kan yakk d wamud isefra-w "Asxerbubec-iw" i d-sseẓregeY Yer tama n wukkuẓ (4) isidiyen isefra (1- A baba, 2- I kečč a Lwennas, 3- Tadsimat, 4- Amdan igerrzen) d-ssuffYeY Yef ddemma-w kan.
Adlis n Warek d Wasin ("Max und Moritz") d tamacahut ideg tella tezwart, taggara yakk d sa (7) rradmat, tixidas, tiwuYa, yir tilufa neY tixnanasin (yal wa amek d asent-yeqqar) uqmen sin warrac-agi imcumen yura-t Wilhelm Busch s talYa [9] tamsefruyt, ihi ad iniY, ma tegreḍ tamawt i wayen akk d k-d-nniY ttaruY-t, ad tafeḍ ula d nekk d yiwen ger yemdanen inaẓuren [10] d as-iwulmen akken yessefk ad t-id-smuḥeyten Yer tagi-nneY ma ran ad as-fken iman i yiman (rruḥ i rruḥ).
Tura a d-zziY s asteqsi-k : acimi riY ad yili wedlis-agi n Wilhelm Busch ula s teqbaylit ?
D tayri i d awal amezwaru d-ibedden Yef yiles-iw a gma, ḥemmleY taqbaylit yerna seg wul. Tamcahut-agi d m wazalen (aseklan yakk ubidaguji) imeqqranen, tamurt n Lalman semmus d taman (85) [11] imelyan imezdaY i tesea deg useggas n 2012, ulac axxam, tamkarḍit [12], axxam n yedles [13], aYerbaz [14] d wayen akk-nniḍen ideg ur tt-yettaf ara wemdan tella, Warek d Wasin d imcumen igeswaḥen d-yesker kan umeskar-nsen deg webrid n tsekla, maca, s uqerru-w, ar am wakken ddren s tidet yal ass d yal lawan di tlemmast n tmetti talmant, acku llan akk deg iqerray-nsen : aqcic, ilemẓi, amYar. D tamacahut yettwasmuḥeyten yakan Yer wugar n 300 n tutlayin, dinna Yur-wen di Faffa [15] (tamurt n tmusni neY leilm akken qqaren lecyax n tuddar) fkan-as azal ameqqran deg wennar n tYuri. Wali dagi, tegreḍ tamawt s anida uran "Livre sélectionné par le Ministère de l’Education nationale".
Ihi d azalen n tmacahut agi, amedyaz d wemyaru lliY, asebYes d tikci ufus umeddakel-iw Wansen yakk d tayri-w metwal taqbaylit i d iyi-fkan afud d tikti s asmuḥyet-is.
WalaY tesseqdaceḍ awal “asmuḥyet” i tririt n tira si tutlayin tibeṛṛaniyin Yer teqbaylit. Awal agi d kečč i t-id-yesnulfan ?
Tasuqqilt n "Traduction" s teqbaylit d tasuqqilt. Tasuqqilt n "Adaptation" s teqbaylit niqal ulac. Segmi d iyi-tuY tegnit kecmeY illel [16] agi n tira rniY kkateY s leYmez ula d anida teskefkuf l´adaptation-agi, ḥulfaY s yiman-iw am wakken Yur-i azref ad seuY dderya, ad iliY d ababat, mi ara d-lalen warraw-iw ad asen-fkeY izarismen [17], maca ur zmiren ara ad seun isem n twacult-iw : ayen yellan di tutlayin-nniḍen uriY-t-id s teqbaylit, ma d ayen akken uqmeY ur yesei ara isem s teqbaylit-nni. I wakken ad as-d-afeY isem iwulmen ur telli la tuzzya wala tunnḍa, wwteY afus umeyyez-iw Yer telqaet n wallaY-iw yedda-d "Muḥya", seg-s i d-yuY aẓar "wesmuḥyet" agi d as-d-snulfaY d tasuqqilt s teqbaylit i "adaptation". Acimi yessefk neY iwulem ad yaY aẓar si Muḥya wawal-agi ? Dagi akken ttwaliY, ur ḥwağeY ara a d-iniY zzant neY rYant, acku gzan [18] akk medden, ihi ad iniY kan Muḥya tekfa tṛumit. Imi tenniḍ, tegziḍ-t d tiririt n tira si tutlayin tibeṛṛaniyin Yer teqbaylit, uhu (ala) mačči kan d aya. Asmuḥyet d tira s tmeslayt nniḍen n wayen yettwarun s tmeslayt d ak-yehwan, nra kan ad nili am medden, daya. Acku ma yella Yer teqbaylit kan, yeqqim ccYel d azgen, ur yefri ara yerna am wakken nekker i wayen iwumi ur nezmir. Iwakken ad wwteY azrem s aqerru, atah umedya :
Heinrich Heine yesmuḥyet-d tikti n "Tamacahut n tegrest" yura s talmant si tmezgunt "The Winter’s Tale" yura William Shakespeare s teglizit.
Γur-k ad tYileḍ tura ur ẓriY ara mačči d ccYel-iw wagi, ayagi yessefk ad asen-t-ğğeY i imusnawen n weḥric agi, nekk yessefk a d-lhuY kan d lhemm isefra-w !
Ata wayen ad ak-d-iniY dagi : nekk snulfaY-t-id s iḥulfan n tayri metwal taqbaylit d bab-is (Muḥya), ma yeffeY ula d nutni fell-asen asekkur timellalin, ma ulac awi-d kan a d-snulfun s webrid n tmusni, nekk seg wassen d afella, d ayen ara d-snulfun ara sseqdaceY.
Anida d-yeffeY wedlis-agi-inek ? Amek i zemren yemdanen a t-id-aYen ?
Adlis-agi yeffeY-d di lalla n Ternet [19], maca, ulayYer akk ma nniY-ak-d tura anida, atan fkiY-t d tunṭict i warrac d tullas-nneY, ur yettili ara wawal d ucbiḥ ma uYaleY-d si tama nniḍen d Muḥend yettaY yeznuzu, ad qqimeY kan am Mḥend afennan (anaẓur), taktabt (adlis) d iyi-yefkan, tesseḥfeḍ-iyi ad ssefruY.
Waqila ur ugten ara wid yuYen adlis-agi-ynek ? AcuYer ?
Asteqsi-yagi-inek deg-s sin yesteqsiyen Yef sin isental yemgaraden, nekk zemreY ad ak-d-fkeY tiririt s tidet Yef umezwaru kan : d tidet mačči aṭas i t-yuYen.
Γef usteqsi wis-sin, mačči d tanzaren-iw i refdeY fell-ak, maca ur ẓriY ara acuYer ur t-uYen ara, a win ara yafen ad ten-yesteqsi nutni akken ad iẓer d acu yellan. ZemreY kan ad ak-iniY, nekk idlisen akk n teqbaylit yesean azal ttaYeY-ten, ttuqumeY yes-sen tunṭicin i widak ḥemmleY.
DYa atan tgiḍ-t d tunṭict i tullas d warrac akken a t-Yren Yas ur t-id-uYen ara…
Tamezwarut, ula d imYaren lemmer qqaren ad asen-yeeğeb wedlis-agi, mačči kan d arrac. Tayeḍ, am wakken teẓriḍ tura mi akka nemmeslay, mačči aṭas i t-yuYen yerna newwi-d awal Yef widak ibelYen, imeqqranen. Ma ur t-uYen ara imawlan i tarwa-nsen t-yuklalen ad t-Yren ula d nutni s tutlayt-nsen tayemmat tucbiḥt-taẓidant, acimi ara lummeY fell-asen nutni (warrac yakk d tullas) ur nuksan ? SsarameY akka ad ilin yemdanen iwumi ara ḥdiqrent taswin-nsen, ara qerḥen wulawen-nsen ma gran-d d Iqbayliyen ad asen-ssiwḍen tamacahut-agi di lekwaYeḍ ! Lemmer zmireY, ad tt-id-ssuffYeY d idlisen, yal axxam ad as-yettwiḍegger ulammer yiwen si ṭṭaq, maca ul yella tazmert ulac.
Ahat mači d idlisen-ik kan ur nettnuz ara ! Ayen yettwarun s teqbaylit, neY s tmaziYt s umata, mači aṭas i ten-yettaYen. AcuYer ?
Wiyaḍ ur zmireY ara ad ak-d-iniY aṭas fell-asen, ladYa widak d-yessuffYen idlisen-nsen di tmurt n Lanjiri, acku tuget n at teẓrigin [20], ladYa widak-nni yeqqaren "d nnif kan i d aY-yewwin s aya", mačči d tadrimt, si leğwayeb-nneY i ten-nrennu d imeṭṭi d wesxenfernni yakk zemren ad cnun qassaman-nsen anida nniḍen, mačči Yur-i nekk. Widak-agi ulac akk ttawilat neY izerfan unaẓur di tmurt swayes ara zemren inaẓuren ad mmagren tagnit yid-sen, teḍra-yasen kan am win icerken d xalti-s : netta yeqqar-as “xalti d weltma-s n yemma yerna tḥemmel-iyi, ulayYer akk ad awiY kra unezgum”, nettat si tama-s teqqar “wagi d mmi-s n weltma, d afus kan i d iyi-yettak”, tettawi kra yellan i yiman-is. Ayagi yakk lemmer d asen-yehwi ur yelli leib ma yeldi wemdan tiẓrigin akken ad yawi tadrimt, d acu kan yessefk ad yuqem ccYel-is akken yessefk. Nekk annect-a yerra-yi ttmeyyizeY, d adabu i d-yesnulfan aṭas n teẓrigin akken ad sfeclen wid yettarun s teqbaylit, mi ara walin, nutni kerrzen, wiyaḍ meggren. Yerna mi ara iger wemdan tamawt Yer tira n yedlisen d-yetteffYen s tutlayt nneY di tmurt amek ten-ttjeggiḥen Yas ulamma imeskaren ssulin ccYel-nsen yakan yeddez yebrez, d ayagi d ak-d-nniY ttmeyyizeY-t is ara yamen kan.
Nekk ẓriY kan, Leqbellec [21] yeddren di tmura-yagi n tmacinin am Fṛansa, Kanada, Lalman, atg., ladYa widak yesmermuYen segmi ara d-kkren : tamaziYt, taqbaylit, tamurt n Yeqbayliyen neY TamazYa, tuget deg-sen ur ttaYen ara idlisen yettwarun s tutlayt-nneY.
AcuYer ? Llant aṭas n tlufa :
- ur ḥemmlen ara taqbaylit seg wul ;
- ur tt-ssinen ara akken yessefk, acku ur d asen-telli ara deg wul yerna di tmurt i d-kkren ;
- ur uminen ara yes-s d tutlayt ideg tella tmusni, am win ara yeeyun di kra netta weread t-yessin ;
- ttasmen, lemmer ad afen d nutni kan acku ayagi ttwalin deg-s iseY, tamusni, idrimen, atg., nutni ran akk ad ttwissnen, ad afgen, maca s wulac (ger-asen tamawt di Facebook !).
Dagi yessefk a d-yini wemdan ansi d-yekka waya. Aggagen-agi [22] (liẓẓantiliktiyyal) nYil d tidet d aggagen ay llan, ttarran iman-nsen am wakken beggsen-d agusen-nsen, kkren i tegrawla akken a d-awin izerfan ama i teqbaylit neY i tmaziYt, maca nutni s timmad-nsen s trumit kan i yettmeslayen, ur qqaren, ur ttaYen idlisen-agi d-nessuffuY akken ad aY-gzun nekkni s yemyura d imedyazen, ad arun neY ad mmeslayen Yef wayen d-neskar i lYaci d asen-yettaken tameẓẓuYt. Segmi widak-agi yettektilin aḍu akken yella Muḥya yessawal-asen d abrid-agi nniḍen i d-wwin, lYaci ulin yid-sen di teflukt-nni yetteddun ad tezzer, ulawen n yemcumen-nneY cennun ṭalaea lbedru ealayna. Tazeqqa n ccḍeḥ udabu tezga-d ger yiccer d weksum, ndin-tt fell-aY da, dahin, a dda Masin ! Tura riY ad ak-d-rnuY imeslayen-agi, Yas ulamma wissen ma zgan-d neY ahat ur ddin ara d westeqsi-k : sliY di tmurt ttnuzun akken iwata yedlisen-nni n "Eṭṭef ḍegger" yerna imeskaren-nsen iga-yasen udabu iseY. Ayagi d ayen izemren ad aY-d-yessken iswi n waya war ma nniY-ak-d "mmuh", ad qqareY kan "Beeeee" am Buziṭwaṛ [23], Yas ulamma d nutni i d akraren mačči d nekk. Wali tura akken d as-yuYal uqelmun s iḍarren i Eemmar Buzwaṛ n teqbaylit !
Tayeḍ, adlis-agi-ynu iYef tt-id-newwi akka ansi yerYa yillel ur t-id-ssuffYeY ara di tmurt ideg d izerman i d at wawal, maca uzneY-t yakan i yal win ẓriY ira ad t-iYer. SsutreY-asen daYen i imeddukal-iw n Facebook fkan-iyi-d ismawen n iselmaden n teqbaylit ssnen, uzneY-asen ifuyla n idlisen d-ssuffYeY di sin s talYa n pdf, nniY-asen ttxilwet fket-tten ma yella wamek xerṣum i inelmaden-nwen. Llan gar-asen widak d iyi-d-yesnemmren, maca llan wiyaḍ yerna wigi d iselmaden n tutlayt-nneY di tesdawit ṭṭfen-ten, wwten akk nneḥ fell-asen yerna ulac akk ulammer d "aql-aY neṭṭef-iten ay aqjun" si tama-nsen. Tura ssuref-iyi, d nekk ara k-yesteqsin, kečč ur d iyi-d-ttak ara tiririt, eğğ-iyi kan a d-greY nnefs ! Dacu-t ugejdur-agi a ddin qessam ?
Iqbayliyen yettsuYun segmi ara d-kkren Yef teqbaylit neY tamaziYt, nutni ur ssinen ara ungal "Timlilit n tYermiwin" [24] neY adlis "AYyul n Ğanğis" [25] (ma d wigi kan ara d-addreY, acku bedden-iyi Yef yixef n yiles akka tura), ur d asen-gin ara i yedlisen-agi azal-nsen, dacu-ten ? Acimi ḥemmlen akk Muḥya, Yef wacu ? Ran akk a d-binen ssnen, d iman-nsen kan iYer d asen-t-tella, faqu ! Ur tettuY ara a d-iniY ugten Yur-neY les artistes malgré eux, ayagi yessefcal daYen nniyya i yemYriyen yellan sean ul ad Yren ayen yettwarun s teqbaylit. Llant daYen aṭas d waṭas n tlufa nniḍen, mačči d yiwet.
Dacu yessefken ad yettwig, aniwi iwumi d-tewwi a t-gen, akken tasekla taqbaylit d wayen yettwarun s teqbaylit ad yeseu imeYriyen ara t-yettaYen ?
Ula d kečč d yiwen ! Tusiḍ-d almi d ameelal am nekk, tefkiḍ-iyi-d isteqsiyen-agi isertanen iwumi yezri unamek-nsen sennig uqerru-w ! Triḍ ad ak-d-cnuY tizlit-nni "Lukan lliY d amusnaw" ?
Maca, imi d argaz leali ay telliḍ, ad k-d-rreY s wacemma-yagi ttwaliY s wallen unaẓur amecṭuḥ, Yas ulamma aya d ayen nniḍen, d ayen d-yegran, d tasekla ah :
a)- Tagi d tasekla kan. Tegra-yaY-d kan yiwet, a d-kkren widak ur neYri a d-slalen amussu, akabar neY akken d asen-yehwa semmin-as, ad ṭṭfen tudert n teqbaylit (tameslayt yakk wazalen-is n tidet) deg ifassen-nsen, acku tamsuni yakk d leqraya-nneY s Yeqbayliyen yuli-tt rekku. Ayen-nniḍen di tmuYli-yagi, ad t-teẓrem asmi ara d-yeffeY wungalmezgun-iw "TameYra n Leqbellec".
b)- Tasertit. Ma nniY-d yessefk-aY ad nessekret tagrawla drus, acku d tigrawlin i d aY-yessefken imi nxuṣṣ di kra yellan. Tigrawliwin-agi tewwi-yasent-d ad kkrent s tmusni taẓidant, tayri n wegdud-nneY, tameslayt-nneY, tamurt-nneY d laman s yiman-nneY. War beqqu n tegmat n tidet seg wul, ma s uqerqur kan ur d-ttlalent ara tegrawliwin-agi neY ma lulent-d dagi ur d-qqareY ara si Ṭṭaywan ara tent-id-nawi, maca si Lmuṛadiyya. Ma yella neslal-iten-id s tezdeg d-uddreY, imiren ad naweḍ iswi swayes ara neṭṭef tudert-nneY yakk d yimal n tmetti-nneY deg ifassen-nneY, ass nni ad nezwir ad as-nessker times i wexxam n HCA [26], ad cceeceen iYerbazen-nneY s tafat n teqbaylit swayes ara walint wallen n Yeqbayliyen tiYermiwin mlalent, imeẓẓuYen nneY ad slen isuY weYyul n Ğanğis deg illel, imawlan ad asen-fiqen i Warek d Wasin mi akken uqmen tiqurar rewlen, di tmacahut ah, ad aYen adlis i tarwa-nsen akken ad asen-ssegzun yes-s diri win yettuqumen tixnanasin, ma ulac ad asen-teḍru ula d nutni imiren akken d asen-t-teffeY i sin warrac-nni imcumen taggara neY i wexxam-nni bu tsuqas ara yerYen di lawan-nni dYa.
Imi d-wwiY awal Yef wayagi yakk, atah wayen uriY Yef tduli n zdeffir n wedlis-agi, ssarameY ad t-Yren ula d arraw n kra ger widak yeṭṭfen tamsalt n westenyi n tpitisyunt ger ifassen-nsen, Yas ad asen-agin imawlan-nsen :
"Seid At Meemmer ay arrac, a tiwurac, a tiqerray n yemcac d argaz leali am dadda-twen Qiccu. Seg wasmi d-ilul ass n 09.06.1966 di taddart At Meslayen ur yuqim leib ufus-is i yiwen, yettaY awal i medden akk, ladYa i wuḥdiqen am xali-twen CelYum. Ula d nutni ḥemmlen-t am Mummu n tiṭṭ, acku ulac ayen d as-ssutren ur d asen-yenni yerbeḥ. TameẓẓuYt-is seg wasmi yella meẓẓi ar ass-a tezga twelleh s ayen d-yeqqar Mass Messus, ulac melmi yesserfa Beẓẓi bu lkuca, wala dadda-twen Merẓi. DaYnetta d leḥdaq-yagi-ines yakk i t-yeğğan yedder ar ass-a ideg d awen-d-yura adlis-agi-nwen, i kenwi kan, ay arrac-nneY."
Tadiwennit yga Masin Ferkal.
Attan ihi tunṭict n Seid At Meemmer i tullas d warrac iqbayliyen...
Warek d Wasin
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn dik_Latn